สำนักข่าวหัวเขียว : เลิกทหารเกณฑ์
สัปดาห์หน้า การเมืองไทยจะเข้าสู่ช่วงหัวเลี้ยวหัวต่อสำคัญ,เอากันตรงๆ วันพุธที่ 20 พฤศจิกายน ศาลรัฐธรรมนูญ นัดฟังคำวินิจฉัยคุณสมบัติ ส.ส. ของ ,นายธนาธร จึงรุ่งเรืองกิจ, หัวหน้าพรรคอนาคตใหม่ กรณีถือหุ้นสื่อ (บริษัทวีลัค มีเดีย) ตามที่ กกต.ชงใส่พานให้ศาลรัฐธรรมนูญเช็กบิล,ถ้าศาลรัฐธรรมนูญวินิจฉัยออกมาเป็นคุณ, นายธนาธร, ก็ได้กลับไปทำหน้าที่ ส.ส.เต็มตัวหลังโดนแช่แข็งมาหลายเดือน,แต่ถ้าศาลรัฐธรรมนูญวินิจฉัยออกมาเป็นโทษ นายธนาธร ก็ต้องพ้นจากความเป็น ส.ส. และอาจถูกตัดสิทธิสมัครเลือกตั้งแถมอีกกระทง,จะอยู่เป็น? หรืออยู่ไม่เป็น? หรือไม่ได้อยู่ไม่ได้เป็น? สัปดาห์หน้าหวยออกแน่นอน,แต่ส่งท้ายปลายสัปดาห์นี้ มีร่าง ก.ม.สำคัญที่พรรคอนาคตใหม่ประกาศหาเสียงไว้คือ ,ร่าง พ.ร.บ.แก้ไขระเบียบการรับราชการทหารประจำการ,พูดแบบบ้านๆคือ ร่าง พ.ร.บ.ยกเลิกการเกณฑ์ทหารแบบเดิมที่ใช้มา 100 ปี,เปลี่ยนเป็นระบบรับสมัครทหารด้วยความสมัครใจ,แม่ลูกจันทร์, กราบเรียนว่า ร่าง พ.ร.บ.ปฏิรูประบบเกณฑ์ทหารของพรรคอนาคตใหม่ จะคลอดผ่านสภาฯหรือไม่ ยังลูกผีลูกคน,แต่ที่แน่ๆร่าง ก.ม.ฉบับนี้ เกี่ยวข้องกับคนไทยหลายล้านคน,ทั้งฝ่ายประชาชนผู้ต้องถูกเกณฑ์เป็นทหาร,และฝ่ายกองทัพที่ต้องเกณฑ์ประชาชนเป็นทหาร,ทั้งสองฝ่ายเป็นผู้มีส่วนได้ส่วนเสียกับร่าง ก.ม.ฉบับนี้โดยตรง,ส่วนใครจะเห็นด้วย? หรือไม่เห็นด้วย? เป็นเรื่องนานาจิตตัง,แต่ก่อนตัดสินใจควรศึกษาเนื้อหาในร่าง ก.ม.ฉบับนี้เสียก่อนพอหอมปากหอมคอ,พล.ท.พงศกร รอดชมพู, รอง หน.พรรคอนาคตใหม่ ผู้ผลักดันร่าง พ.ร.บ.ยกเลิกเกณฑ์ทหารเข้าสภาฯชี้แจงว่า ร่าง กม.ฉบับนี้ไม่ได้ยกเลิกระบบเกณฑ์ทหารแบบเดิมอย่างสิ้นเชิง,แต่เพิ่มเงื่อนไขให้ใช้ระบบเกณฑ์ทหารได้ เฉพาะเมื่อประเทศไทยต้องเผชิญภัยสงคราม,ร่าง ก.ม.ฉบับนี้ให้รัฐบาลมีอำนาจเกณฑ์ประชาชนอายุ 18 ปีขึ้นไปบรรจุเป็นกำลังพลกองทัพเป็นเวลา 1 ปี,แต่ในภาวะปกติ บ้านเมืองไม่มีศึกศัตรูประชิดติดพัน ร่าง พ.ร.บ.ฉบับใหม่ จะเปลี่ยนระบบเกณฑ์ทหารแบบปัจจุบันเป็นแบบรับสมัครเป็นทหารประจำการด้วยความสมัครใจ,ผู้สมัครใจเป็นทหารจะได้รับราชการเป็นเวลา 5 ปี,มีโอกาสเลื่อนขั้นเลื่อนยศไปจนถึงสิบโท,เมื่อครบ 5 ปี หากประสงค์เป็นทหารประจำการต่อไปจะสามารถสอบเลื่อนยศไปจนถึงพันโท,และปลดประจำการเมื่ออายุครบ 46 ปี,แม่ลูกจันทร์, ชี้ว่าข้อดีของระบบการเป็นทหารด้วยความสมัครใจ คือกองทัพได้กำลังรบที่เต็มใจเป็นทหาร 100 เปอร์เซ็นต์,กองทัพได้ทหารประจำการที่มีความเข้มแข็ง เชี่ยวชาญ เป็นทหารอาชีพอย่างแท้จริง,พล.ท.พงศกร, รอง หน.พรรคอนาคตใหม่ ย้ำว่า ปัจจุบันกองทัพเกณฑ์ทหารปีละ 1 แสนคน,มีผู้สมัครใจเป็นทหารประมาณ 4 หมื่นถึง 5 หมื่นคนต่อปี,ร่าง พ.ร.บ.ฉบับนี้จะจูงใจให้คนอยากเป็นทหารแห่ไปสมัครเป็นทหารประจำการมากขึ้นเป็นทวีคูณ,โดยไม่ต้องเกณฑ์ทหารทุกปีๆให้เดือดร้อนกระจองอแง,เข้าท่ามั้ยล่ะโยม??,แม่ลูกจันทร์
เอากันตรงๆ วันพุธที่ 20 พฤศจิกายน ศาลรัฐธรรมนูญ นัดฟังคำวินิจฉัยคุณสมบัติ ส.ส. ของ นายธนาธร จึงรุ่งเรืองกิจ หัวหน้าพรรคอนาคตใหม่ กรณีถือหุ้นสื่อ (บริษัทวีลัค มีเดีย) ตามที่ กกต.ชงใส่พาน
แม่ลูกจันทร์,ธนาธร,ธนาธร จึงรุ่งเรืองกิจ,คดีหุ้นธนาธร,คดีหุ้นสื่อ,วีลัคมีเดีย,สำนักข่าวหัวเขียว